Sunt suspiciuni din partea anchetatorilor cu privire şi la alte crime care ar fi fost comise de Gheorghe Dincă, a declarat avocatul acestuia, Bogdan Alexandru.

Gheorghe Dincă a fost adus la Curtea de Apel Craiova, unde îşi va retrage contestaţia la măsura arestului preventiv, a declarat avocatul.

Întrebat dacă Dincă ar fi cercetat şi pentru alte crime, avocatul a răspuns: "Suspiciuni există din partea anchetatorilor cu privire la alte crime. Asta pot să vă confirm, vor face cercetări. Pe mine nu m-au informat".

Bogdan Alexandru a adăugat că acuzatul a fost azi la DIICOT pentru a da o declaraţie şi a subliniat că nu are cunoştinţă ca un al treilea telefon, al unei alte victime, să fi fost găsit în casalui Gheorghe Dincă.

Gheorghe Dincă ar fi fost audiat de anchetatori, în cursul zilei de luni, și într-un dosar care viza o fată ucisă în Parcul Romanescu, din Craiova, au precizat, pentru MEDIAFAX, surse apropiate anchetei.

Bărbatul și-a recunoscut duminică ambele crime, atât în cazul Alexandrei, cât și al Luizei.

Bogdan Alexandru, avocatul lui Dincă, a spus la acel moment că remușcările l-au determinat pe clientul său să își recunoască faptele.

Editare web: Georgiana Marina